Diari Oficial de la Generalitat Valenciana


Sumari del DOGV 9775, del 26-01-2024 (2024/276)

ACORD d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de José Senén Cerdán Frías.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/276


Data del document
:   27-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de José Senén Cerdán Frías. [2024/276]  
Núm. d'expedient: ABI 496/2022  
Causant: José Senén Cerdán Frías. DNI: \*\*\*\*432\*\*  
Lloc i data de la defunció: Elda (Alacant), 18 de novembre de 2020  
  
Últim domicili: Petrer (Alacant)  
  
Antecedents de fet  
La Conselleria d'Hisenda, Economia i Administració Pública ha tingut coneixement, mitjançant una comunicació de la Delegació d'Economia i Hisenda a Alacant del Ministeri d'Hisenda i Funció Pública, de data 23 de març de 2022, amb registre d'entrada número 1217, de la defunció de José Senén Cerdán Frías.  
En la documentació aportada figuren: Decret de 9 de març de 2022, dictat en el judici verbal 900/2020-B, seguit en el Jutjat de 1a Instància i Instrucció número 4 d'Elda, i documents de què s'acompanya.  
  
En data 9 de novembre de 2022, la Direcció General sol·licita al Jutjat de Primera Instància i Instrucció número 4 d'Elda la documentació personal del causant que consta en el judici verbal 900/2020-B.  
  
Mitjançant una comunicació telemàtica, de data 9 de febrer de 2023, el Jutjat de Primera Instància i Instrucció número 4 d'Elda presenta una diligència d'ordenació de data 9 de febrer de 2023 a la qual adjunta el certificat de defunció de José Senén Cerdán Frías; el certificat de defunció de María del Carmen Pons Azorín, esposa del causant; el certificat de matrimoni de José Senén Cerdán Frías i María del Carmen Pons Azorín; els certificats de naixement i la renúncia notarial a l'herència dels tres fills del causant, José Senén Cerdán Pons, María Jesús Cerdán Pons, i Pablo Francisco Cerdán Pons.  
No aporta el certificat d'actes d'última voluntat, per la qual cosa esta administració el va sol·licitar.  
De les actuacions dutes a terme per esta direcció general, es constata que va estar empadronat als ajuntaments de Petrer, Sax i Elda (Alacant), així com que no va atorgar testament.  
Rebuda la documentació requerida i com que no consta, en principi, l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribuïx l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de José Senén Cerdán Frías, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A este efecte, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, així com als registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar al·legacions o aportar documents o altres elements de judici en qualsevol moment anterior a la resolució del procediment.  
  
València, 27 de desembre de 2023.- El director general de Patrimoni: Antonio Joaquín Woodward Poch.